L’Olot goleja el Vilafranca per ser el líder provisional - Diari de Girona\nXumetra, Arranz amb un hat-trick i Kilian van ser els golejadors d’un triomf que permet als olotins acabar la jornada a la primera posició\nOLOT/GIRONA | 17·01·22 | 06:30 | Actualitzat a les 09:21\nXumetra intentant escapolir-se d’un defensa rival en el duel jugat ahir NURI MARGUÍ/UE OLOT\nEn l’estrena de la samarreta del centenari, l’Olot es va fer un homenatge a costa d’un Vilafranca que poc va poder dir al vendaval ofensiu dels garrotxins. Xumetra va tornar a veure porteria en el segon partit després de la tornada a terres garrotxines per obrir el marcador. Igual que Sergi Arranz, que amb el seu hat-trick ja suma 14 gols a Tercera RFEF; i Kilian que va fer el cinquè de la tarda. Un resultat que permet a l’Olot acabar la jornada líder en solitari a causa del duel ajornat del Girona B.\nCada jornada que passa és una festa per a un Olot que s’agrada amb un desplegament de futbol exquisit que fa deixar els seus rivals sota la lona dia sí i dia també. Sense cap mena de dubte, Albert Carbó ha aconseguit confeccionar un conjunt competitiu. I dir-ho d’aquesta manera, fins i tot, es queda curt. Entre l’estrena de la samarreta del centenari i la possibilitat de situar-se primers en solitari si s’obtenien els tres punts pel partit ajornat del Girona B, el tècnic no es va deixar res des de l’inici. Al quart d’hora de partit, Xumetra va veure porteria amb una jugada marca de la casa després d’haver avisat a Casamayor. En una combinació de luxe, Arranz feia el segon per establir el 2-0 pel camí de vestidors.\nIgual que en els primers quaranta-cinc minuts, els locals van anar desplegant un joc ofensiu molt vistós. Fruit d’això, i en una jugada entre Xumetra i Ferrón, Arranz va aprofitar el rebuig del porter per fer el tercer. Amb el 3-0, el Vilafranca havia de dir la seva i en la primera que va tenir va superar Batalla. No obstant això, l’Olot volia més, no es conformava. Arranz va signar un hat-trick per arrodonir una tarda perfecta i Kilian, només entrar, va fer el cinquè i darrer gol olotí per tancar un marcador màgic el dia que s’estrenava la samarreta del centenari.


La família Suqué Mateu: els amos del joc català que ja han guanyat amb BCN World\nEls tres casinos del Grup Peralada a Catalunya es beneficiaran de la rebaixa fiscal al joc que els primers promotors de BCN World van imposar al Govern\nArtur Suqué va ser company de pupitre de Jordi Pujol, mentre que Carmen Mateu és filla d'un dels franquistes catalans més rellevants, Miquel Mateu\nMalgrat que la recaptació de l'impost al joc no ha parat de baixar en els últims anys, Junqueras preveu doblar-ne els ingressos\nCarmen Mateu (d) saluda a Carles Puigdemont, amb Salvador Alemany al mig EFE\nETIQUETAS: bcn world, familia suqué mateu, oriol junqueras, casinos, jocs i apostes, Fiscalitat\nEl centre d'oci i joc BCN World serà una aposta segura pels Suqué Mateu, la família que controla el sector dels casinos a Catalunya. Els tres casinos catalans d'aquesta família de l'alta burgesia pagaran menys impostos encara que el seu Grup Peralada no aconsegueixi la llicència per un casino del complex per la qual competeix contra Hard Rock i Melco. El motiu és que la rebaixa fiscal que van imposar els primers promotors de BCN World no entrarà en vigor fins que el complex obri les seves portes, però després se'n beneficiaran tots els casinos de la resta de Catalunya.\nD'aconseguir la llicència, el Grup Peralada –que s'ha aliat amb l'operador malai Genting per aconseguir un casino a BCN World– reforçaria el seu domini del sector del joc català. Però, si perden, els tres casinos del grup gaudiran per igual de la rebaixa fiscal al joc que van aprovar CiU i PSC a 2014 amb l'oposició d'ERC: passaran a tributar al 10%, enfront de l'anterior tipus impositiu aplicable als casinos de joc del 55%. La fiscalitat és dels pocs capítols de BCN World que no ha canviat després de l'entrada al Govern d'ERC, partit que sempre va tenir suspicàcies respecte BCN World durant els executius de Mas.\nA més d'apostar per un centre de joc al nou BCN World, els Suqué Mateu controlen tres dels quatre casinos de Catalunya –el de Barcelona, el de Tarragona i el de Peralada. L'altre casino, el de Lloret de Mar, està en mans de la família Lao. Aquest últim centre de joc, inaugurat l'últim any del govern tripartit, va trencar gairebé 40 anys de monopoli dels Suqué Mateu.\nEl matrimoni el 1957 entre Artur Suqué i Carmen Mateu va unir una de les famílies tradicionals de l'alta burgesia catalana amb una altra que va formar part del poder franquista a Catalunya després de la Guerra Civil. La família Suqué és una notable dinastia del sector tèxtil català. Per la banda de la núvia, el pare de Carmen Mateu, Miquel Mateu (conegut popularment com Mateu el dels Ferros), va ser el primer alcalde franquista de Barcelona després de la Guerra Civil. Després va dirigir la Caixa de Pensions i la patronal Foment del Treball. També va ser conseller nacional de la Falange i procurador de les Corts franquistes. La relació amb el poder de la família va seguir amb l'arribada de la democràcia. Suqué, company de pupitre de Jordi Pujol al Col·legi Alemany, va aconseguir la concessió de la Generalitat per explotar els quatre casinos catalans.\nLa proximitat de Suqué a Convergència va acabar als tribunals. Suqué va estar investigat als anys 90 per desviar presumptament 3.000 milions de pessetes de Casinos, dels quals 1.000 s'haurien dirigit a CDC de forma irregular. L'anomenat 'cas Casinos' va acabar arxivat després d'una instrucció amb errors "alarmants", segons el parer del propi TSJC.\nA dia d'avui, el Grup Peralada, a més dels casinos a Catalunya, en té dos a l'Argentina i dos més a l'Uruguai. El grup, ara en mans dels fills del matrimoni Suqué Mateu, té un negoci diversificat amb empreses hoteleres, de restauració, vitivinícoles i culturals, amb el Festival de Peralada com a estendard. Segons el rànquing Forbes, la fortuna familiar ascendeix als 500 milions d'euros.\n"Els casinos pagaran tot l'IVA, tot l'impost de societats, pagaran el 10% sobre l'activitat del joc i l'1% del total de la inversió es destinarà a projectes socioculturals", va defensar el vicepresident i conseller d'Economia, Oriol Junqueras, quan va presentar el nou BCN World, encara que quan era el líder de l'oposició es va mostrar "totalment en contra de rebaixar els impostos al joc". Junqueras també va preveure doblar la recaptació provinent del joc tot i la rebaixa fiscal.\nAmb tot, la recaptació de l'impost sobre els casinos ha caigut en els últims anys. El 2010, es van ingressar 24,55 milions d'euros, mentre que l'any passat es van quedar en 19,04 milions. Fins al juny d'aquest any, la quantitat recaptada ascendia a 8,15 milions.\nEn conjunt, els tributs sobre el joc –que graven, a més dels casinos, a les màquines recreatives, bingos o el joc on-line– van aportar a les arques de la Generalitat l'any passat 206,350 milions d'euros. El 2010 van ser 272,15 milions La major part d'aquests ingressos provenen de les màquines d'atzar, l'impost sobre les quals va recaptar l'any passat 136,76 milions i 147,18 fa sis anys.\nL'espai destinat al joc al nou BCN World s'ha retallat un 50% fins a 30.000 metres quadrats i un màxim de dos casinos. El projecte inicial, impulsat per Veremonte i l'empresari del totxo Enrique Bañuelos, en preveia fins a sis. El sostre hoteler ha disminuït un 29,2% fins a 425.000 metres quadrats.\nSegons la previsió del Govern, el complex hereu de BCN World quedarà definit al novembre i urbanitzat el 2019. El termini per presentar al·legacions al pla urbanístic conclourà aquest 27 de setembre. Respecte al PDU aprovat inicialment el 2015, s'ha reduït en un 25,5% el sostre màxim, passant d'un milió de metres quadrats a 745.000.


Augmenta l'activitat cibercriminal per l'adopció massiva de teletreball - Diari de Girona\nAugmenta l'activitat cibercriminal per l'adopció massiva de teletreball\nS'ha detectat un augment dels correus electrònics amb programes maliciosos\n18·03·20 | 15:18\nEls cibercriminals estan aprofitant l'adopció massiva de teletreball derivada de la pandèmia de coronavirus, segons un informe de l'Agència de Ciberseguretat de Catalunya, que ha constatat un increment d'aquestes activitats. En un comunicat, la Conselleria de Polítiques Digitals i Administració Pública ha explicat que l'agència ha detectat un augment de campanyes de correus electrònics amb programes maliciosos que utilitzen l'interès de la ciutadania sobre aquesta malaltia per dur a terme activitats cibercriminals.\nAplicacions de mòbil que suposadament permeten fer un seguiment de l'evolució del virus, però que en realitat segresten l'accés físic al terminal; correus electrònics que suplanten organismes com l'Organització Mundial de la Salut i que inclouen programes maliciosos per robar dades sensibles; o campanyes falses de recaptació de fons són algunes de les amenaces sobre les quals adverteix l'agència.\nL'organisme també està revisant les aplicacions de videoconferència que han proliferat aquests dies per detectar si n'hi ha alguna de fraudulenta. En l'àmbit de la Generalitat, l'agència ha identificat dues campanyes malicioses destacades a nivell internacional -una d'elles falsifica el domini de l'OMS que contenen arxius que poden descarregar un programa maliciós o un virus informàtic amb capacitat per robar informació.\nEn aquest sentit, l'organisme ha recomanat a la ciutadania desconfiar davant l'arribada de missatges no sol·licitats i consultar tota la informació sobre el coronavirus en canals de confiança, com el del Departament de Salut o el portal de l'OMS.\n1 El König del Cul de la Lleona reobrirà el pròxim 26 de maig\n2 Els perits acrediten que l’acusat del crim de Blanes no va matar la dona sotmès a deliris\n3 Un Barça horrorós en defensa s’immola per dir adéu al títol\n4 Cau una banda que venia carnets de conduir falsos i fan 424 arrestos\n5 Pau Campos deixarà de ser l'entrenador del Bordils al final de curs


Alfred Bosch conversa amb Antonio Baños del futur model per a la ciutat de Barcelona en un acte a les Cotxeres | EL3 - Portal de notícies de Sants-Montjuïc\nAlfred Bosch conversa amb Antonio Baños del futur model per a la ciutat de Barcelona en un acte a les Cotxeres\nEl president del grup municipal i alcaldable d'ERC a l'Ajuntament de Barcelona, Alfred Bosch, i el periodista i historiador Antonio Baños, van parlar de la visió que tenen de la ciutat i els seus problemes, en un acte que es va fer dimarts a les Cotxeres de Sants.\nEl president del grup municipal i alcaldable d’ERC a l’Ajuntament de Barcelona, Alfred Bosch, i el periodista i historiador Antonio Baños, van parlar de la visió que tenen de la ciutat de Barcelona, en un acte que es va fer dimarts al vespre a la sala d’actes de les Cotxeres de Sants.\nPer començar, Baños va referir-se a la celebració del referèndum de l’1 d’octubre a Barcelona, criticant que l’alcaldessa de la ciutat, Ada Colau, va tenir un comportament “poruc”. Durant el debat, Bosch va titllar a la comú d’haver “pujat a l’alcaldia en desig” per resoldre qüestions en matèria d’habitatge o per eradicar la pobresa, però assegurava que “un cop a l’alcaldia això ha derivat al temor i a la por a la discrepància, a l’emprenedoria i a pronunciar-se”.\nMés tard, Baños li va preguntar sobre el futur de l’autoorganització i l’autogestió veïnal als barris de la ciutat: “Tens por que la gent sigui qui marqui l’agenda de la ciutat sobre els temes?”, qüestionava. En aquest sentit, Bosch creu que “no es pot evitar que la gent s’autoorganitzi, ni és saludable intentar evitar-ho, conduir-ho o dirigir-ho”. Tot i això, plantejava que cal “conduir bé la ciutat i ser receptiu als problemes d’aquesta per resoldre’ls”.\nTambé va deixar clar que des del partit republicà no tenen cap “vareta màgica” per resoldre els actuals problemes d’un mandat a l’altre: “Podem començar a adoptar solucions, i qualsevol solució que sigui solvent a l’accés a l’habitatge passa al meu entendre per concertar a tots els implicats”. També va incidir en el turisme, qüestionant que la ciutat no ha estat capaç de triar el model de turisme que vol: “En tot cas perquè ens encaparrem a ser Cancun, un model de turisme barat que genera una bombolla turística, quan podríem ser París?”, qüestionava.\nTeatre al Casinet d’Hostafrancs: “Camins de nit”\nBall per a la Gent Gran a les Cotxeres de Sants\nBall per a la gent gran al Poble-sec\nPresentació de curtmetratges al Poble-sec: "Joves treballant per la igualtat de gènere"\nCarrer Concòrdia, 39\nConcert inaugural del BarnaSants a les Cotxeres de Sants amb l'espectacle "Ovidi 25"\nPassejades per la història de Sants: "El pistolerisme i la vaga de la canadenca"


1 En el seu temps, Nabucodonosor,\nrei de Babilònia, va envair el país. Joiaquim va ser vassall seu tres anys, però després tornà a revoltar-se contra ell.\n2 El Senyor va enviar contra Joiaquim bandes de caldeus, arameus, moabites i ammonites. Els va enviar contra Judà per destruir-lo, tal com havia anunciat per boca dels seus servents, els profetes.\n3 Era per ordre del Senyor que a Judà li succeïa això: el Senyor el volia treure lluny de la seva presència per causa dels pecats de Manassès, per tot el que havia fet 4 i sobretot per la sang innocent que havia vessat fins a omplir-ne Jerusalem. Per això el Senyor no va voler perdonar.\n5 La resta de la història de Joiaquim, tot el que va fer, consta en la Crònica dels reis de Judà. 6 Joiaquim va morir i es va reunir amb els seus pares. El va succeir el seu fill Jeconies.\n7 El rei d’Egipte no va emprendre cap més campanya fora del seu territori, perquè el rei de Babilònia havia conquerit totes les antigues possessions del rei d’Egipte, des del torrent d’Egipte fins al riu Eufrates.\n8 Jeconies tenia divuit anys quan començà a ser rei. Va regnar tres mesos\na Jerusalem. La seva mare es deia Nehuixtà i era filla d’Elnatan, de Jerusalem. 9 Ofenia el Senyor amb el seu comportament, tal com havia fet el seu pare.\n10 En aquell temps, els homes de Nabucodonosor van atacar Jerusalem i la van assetjar, però la ciutat va resistir el setge. 11 Nabucodonosor, rei de Babilònia, va arribar a la ciutat mentre els seus homes l’assetjaven, 12 i llavors Jeconies, rei de Judà, es va rendir al rei de Babilònia amb la seva mare, els seus servidors, els seus oficials i els seus alts funcionaris.\nEra l’any vuitè del regnat del rei de Babilònia.\nAquest el va fer presoner. 13 Nabucodonosor es va endur tots els tresors del temple del Senyor i els tresors del palau reial, i va esbocinar tots els objectes d’or que Salomó, rei d’Israel, havia manat de fer per al temple del Senyor, tal com el Senyor havia anunciat.\n14 Va deportar tota la població de Jerusalem, és a dir, tots els oficials i tots els homes importants, en total deu mil deportats, comptant-hi tots els ferrers i serrallers. Només van quedar els més pobres de la gent del poble. 15 Nabucodonosor va deportar Jeconies a Babilònia. També va deportar de Jerusalem a Babilònia la mare i les dones del rei, els seus alts funcionaris i els notables del país. 16 Va deportar a Babilònia tots els homes importants, que eren set mil, els ferrers i els serrallers, que eren mil, i tots els homes aptes per a la guerra.\n17 En lloc de Jeconies, el rei de Babilònia va fer rei l’oncle de Jeconies, que es deia Matanià, i li va canviar el nom pel de Sedecies.\n18 Sedecies tenia vint-i-un anys quan començà a ser rei. Va regnar onze anys\na Jerusalem. La seva mare es deia Hamutal i era filla d’Irmeiahu, de Libnà.\n19 Ofenia el Senyor amb el seu comportament, tal com havia fet Joiaquim. 20 El Senyor es va indignar contra Jerusalem i Judà i va acabar llançant-los lluny de la seva presència.


Treball de Fi de Màster (TFM) — Màster universitari en Ciència i Tecnologia de la Sostenibilitat — UPC. Universitat Politècnica de Catalunya\nEl TFM és el resultat de desenvolupar un treball d’aprofitament i síntesi de les diferents àrees de coneixement que defineixen els estudis del Màster. El seu objectiu és el de posar en pràctica i avaluar les competències específiques adquirides durant el desenvolupament de les assignatures i els tallers del Màster, en un procés que també posa a prova altres competències genèriques i transversals, com ara els hàbits de treball i la capacitat de síntesi personal. L'estudianta o estudiant disposarà de 20-25 minuts per a la defensa oral del seu TFM. Aquesta presentació és pública i es realitza davant un tribunal format per tres professors del programa acadèmic.\nEl resultat del treball es reflecteix en una memòria amb una extensió no superior a 100 pàgines amb format Times New Roman 11 i interlineat senzill (o format equivalent) que ha d'incloure, com a mínim, els següents apartats:\nResum (català, castellà i anglès) (de 300 a 400 paraules)\nParaules clau (6 màxim)\nIntroducció, antecedents, problemàtica i context\nDesenvolupament i anàlisi de resultats\nDiscussió de resultats\nAlta d'oferta de TFM\nPer tal que l’alumnat pugui iniciar el procés administratiu associat a la realització i posterior defensa del Treball de Fi de Màster, cal que el TFM hagi estat donat d'alta pel seu tutor o tutora mitjançant el formulari d'alta d'oferta de TFG/TFM corresponent. En cas que el TFM es realitzi en el marc d'una mobilitat internacional, consulteu les condicions del seu procés a la secció Vols marxar? (subsecció Treball de Fi de Màster (TFM) en programes de mobilitat) de l'apartat Mobilitat internacional d'aquest mateix web.\nPer matricular el TFM és requisit imprescindible que aquest hagi estat assignat a l'alumne per part del seu tutor o tutora (acció a realitzar en l'apartat Expedient assignat del formulari d'alta d'oferta de TFG/TFM). La matrícula dóna dret a la tutoria/direcció i l’avaluació del TFM, i per tant es du a terme abans d’iniciar el treball. D’acord a la normativa de la UPC, la matrícula té la vigència d’un quadrimestre. En el cas de que l’estudiant o estudianta vulgui ampliar l’elaboració i/o defensa al quadrimestre següent, l’ha de tornar a matricular i en aquest supòsit ha de pagar únicament les taxes de matriculació i no l’import dels crèdits. El període de matrícula del TFM de cada quadrimestre està recollit al calendari de tràmits acadèmics corresponent.\nPer tal de dipositar el TFM, l'estudiant o estudianta ha de presentar, en les dates fixades, la memòria digital en format PDF i extensió máx. de 40 MB, amb portada formalitzada, i a través de l'e-Secretaria. Si s'escau, podrà també omplir el document d'autorització per a la difusió del TFM a UPCommons. Prèviament a aquesta acció, el/la tutor/a haurà d'haver omplert l'informe de seguiment TFM (fita 3a) com a autorització per al dipòsit i la defensa del mateix.\nConvocatòries addicionals. L'estudiant o estudianta matriculat el 2n quadrimestre (Q2) i que no pugui dipositar en el curs matriculat, podrà optar a una matrícula addicional en el quadrimestre següent o una matrícula ordinària en el curs següent o més endavant. Podeu trobar tota la informació per a realitzar aquest tràmit aquí. Les dates de dipòsit i defensa es publiquen en el calendari acadèmic del curs següent. En el cas de matrícula addicional (estudiant o estudianta matriculat en Q2 i defensa en octubre), les dates de dipòsit acostumen a ser a mitjans de setembre i les de defensa un mes després, a mitjans d'octubre.\nSuport. Mitjançant email a SIAE-Camins: masters.camins@upc.edu, amb l'assumpte/asunto/subject del mail "Incidència Entrega Digital".\nEl període de defensa del TFM està recollit al calendari corresponent. Una setmana abans de l'inici d'aquest període, el/la tutor/a haurà d'haver comunicat a la direcció de l'MCTS el nom de la persona que actuarà com a president/a del tribunal, així com la data i hora de defensa escollides. La composició del tribunal (format per PDI del programa acadèmic) inclou un/a president/a, un/a secretari/a (en aquest cas, el/la tutor/a del TFM) i un/a vocal, qui serà escollit/da per sorteig entre els membres del PDI del programa acadèmic. En cas d'existir, el/la co-tutor/a pot formar part del tribunal amb veu però sense vot (podent ésser aquest consensuat i emès, en tot cas, pel tutor/a actuant com a secretari/a del tribunal).\nLa informació oficial referent al lloc, la data i l'hora de defensa del TFM es fa pública en aquest enllaç. L'accés al document de TFM final, a avaluar per part del PDI, es pot trobar en aquest enllaç (Atenea-TFE).\nUn cop defensat, el TFM queda per defecte públicament accessible amb llicència UPCommons (veure apartat "TFM anteriors", més avall). En cas contrari, cal que el tutor o la tutora gestioni la Declaració de confidencialitat del professor. Aquest document cal que sigui emplenat, signat i adjuntat a l'acta de la defensa del TFM.\nTFM en el marc d'un programa de mobilitat\nPer obtenir més informació sobre el procediment per a realitzar el TFM dins un programa de mobilidad, consulta aquest enllaç.\nOferta de propostes de TFM\nL'oferta de propostes de TFM queda definida a partir de tres opcions:\nPropostes que directament presenten els alumnes, previ comú acord amb el professorat que actuarà de tutor.\nPropostes generals del professorat del màster. A través d'aquest enllaç podeu accedir als TFM ofertats pel professorat del màster.\nAltres propostes externes. Això és, generades per empreses, altres institucions, grups de recerca, etc. En aquest sentit el màster permet la realització del TFM, i sempre segons la disponibilitat del centre receptor, en les següents entitats externes:\nBarcelona Supercomputing Center - Earth Sciences. Condicions, àmbits de recerca i perfil desitjat. Persona de contacte: María Gonçalves-Ageitos.\nObservatori de la Sostenibilitat d'Andorra (OBSA). Persona de contacte: Oriol Travesset (otravesset@(obsa.ad)).\nObservatori del Deute en la Globalització (ODG). Condicions, àmbits de recerca i perfil desitjat. Persona de contacte: Alfons Perez (alfons.perez@(odg.cat)).\nAssociació per a la Promoció del Transport Públic (PTP). Condicions, àmbits de recerca i perfil desitjat. Persona de contacte: Ricard Riol (rriol@(transportpublic.org)).\nParc Natural dels Aiguamolls de l’Empordà (DARPA). Condicions, àmbits de recerca i perfil desitjat. Persona de contacte: Jordi Frigolé (pnaiguamolls@(gencat.cat)).\nEn els enllaços següents podeu consultar els TFM llegits en cursos anteriors.\nTFM en el marc del Màster universitari en Sostenibilitat (extingit)\nTFM en el marc del Màster universitari en Ciència i Tecnologia de la Sostenibilitat\nPer a més informació podeu consultar la Normativa interna del Treball de Fi de Màster.


On et pots vacunar este cap de setmana?\nSanitat ha instal·lat diversos punts mòbils sense cita per vacunar les persones que encara no ho han fet o necessitin completar la seua pauta\nLa Conselleria de Sanitat i Salut Pública després del èxit d'assistència als darrers punts de vacunació mòbil, tornarà a instal·lar este cap de setmana diversos vacunòdroms sense necessitat de cita prèvia a València, Alacant i Castelló.\nAmb l'anunci de la Generalitat Valenciana de implantar el certificat covid i aprofitant el Black Friday, durant divendres i dissabte passat el Consell va instal·lar diversos espais de vacunació per augmentar la cobertura de vacunes davant del coronavirus, aconseguint que en total s'administressin al voltant de 2.000 dosis de la vacuna contra el coronavirus.\nPer això, Sanitat tornarà a instal·lar este cap de setmana diversos punts mòbils de vacunació sense cita distribuïts per les tres províncies per a aquelles persones que encara no han rebut cap dosi o hajan de completar la pauta completa.\nA València, este divendres 3 i demà dissabte 4, les persones que ho requereixin podran acudir al punt de vacunació de la Ciutat dels Arts i els Ciències, coincidint amb la fira del corredor ExpoDeporte, prèvia a la Marató de València que se celebra este diumenge. L´horari serà de 10 a 14 hores i de 17 a 20 hores.\nA la província de Alacant podran immunitzar-se este divendres al Centre Comercial Plaça Mar de la capital, de 15 a 20 hores i al Centre Comercial l'Aljub d'Elx de 17 a 21 hores; mentre que dissabte, a Dénia al Saló d'Actes de l'Hospital, de 9 a 14 hores, i al Carrefour Benidorm Finestrat, de 16 a 20.30 hores. Pel que fa a Castelló este divendres, el punt estarà instal·lat al Centre Comercial de la Salera, en horari de 15 ha 20 h.\nSegons les dades proporcionades pel departament de Sanitat, fins a la data un total de 4.240.573 persones ja han rebut una dosi de la vacuna contra el coronavirus a la Comunitat Valenciana. A més, en estes moments, compten amb la pauta completa d'immunització (dos dosis per a Pfizer, Moderna i AstraZeneca; la monodosi de Janssen i una dosi de qualsevol vacuna a les persones amb antecedents d'haver passat la COVID) 4.174.081 persones.\nGràfic de Vacunació | Conselleria de Sanitat\nAixí mateix, quant al passaport covid més de 2,9 milions de valencians i valencianes ja ho tenen. En els darrers 7 dies s'han descarregat més de 720.000 certificats Covid a la Comunitat Valenciana, amb una mitjana de 103.000 descàrregues diàries. Durant el mes de novembre s'han acumulat 1.256.640 baixades del certificat.


La pagesia surt al carrer en defensa d'una independència que contemplen amb esperança\nTractors aparcats al Passeig Lluís Companys | JOAN ANTONI GUERRERO\nUna trentena de tractors del Maresme aparquen a l'Arc de Triomf de Barcelona per donar suport a Carles Puigdemont\nper Joan Antoni Guerrero Redactor 10 d’octubre de 2017 16:50\nLa pagesia catalana està també mobilitzada en aquetes hores decisives pel país. Una trentena de tractors arribats del Maresme han aparcat al voltant de les tres de la tarda al Passeig Lluís Companys, des d'on un grup de membres de la Unió de Pagesos (UP) vol donar suport al president de la Generalitat, Carles Puigdemont, i una eventual declaració d'independència.\nPep Marpons ha arribat des d'Arenys de Munt amb un grup de companys. A la tarda esperen que arribin també pagesos d'altres comaques, n'hi ha algun del Vallès i n'arribaran més del Baix Llobregat. "Hem vingut per donar suport a les institucions catalanes, perquè sàpiguen que no estan sols i perquè esperem que avui puguin declarar la independència".\nMarpons confia en Puigdemont i els diputats del Parlament que donen suport a la independència. "Aquest és el pas final, fins avui han complert amb tot el que han anat dient, serà per primera vegada a la història que un polític compleix amb el seu programa", afirma.\nTot i els entrebancs que aquest procés obre, Marpons assegura que els pagesos estan disposats a mobilitzar-se contínuament. "Estarem aquí fins que faci falta per donar suport", subratlla. La pagesia és un dels sectors que espera més d'una Catalunya independent, context que consideren molt beneficiós pel país i especialment per a la seva activitat econòmica. Marpons creu que si el 50% dels catalans són independentistes, aquest sentiment entre els pagesos és dp'un 90%.\n"La pagesia catalana és aportadora neta de recursos a la UE —sosté aquest pagès d'Arenys de Munt—, si ens independitzem tindrem més recursos per a nosaltres i si ens quedem a dins no haurem de repartir recursos amb els grans terratinents de la resta d'Espanya".\nEls pagesos són una part vistosa de la ciutadania que es concentra des d'aquest matí al Passeig Lluís Companys. La seva voluntat és mobilitzar-se sempre que sigui necessari.


Jordi Terrades: 2005\nLa cúpula del PP està en una deriva, absolutament boja. No els preocupa res del que interessa a les persones. Només volen desestabilitzar José Luis Rodríguez Zapatero. Tot si val. Agressió política permanent. Si menteixen, que ho fan cada dia, tant és.\nLa darrera manipulació, l’ha fet, com ja ens té acostumats, un dels representants més significatius de l’aznarisme, el Sr. ACEBES, el que ens va amagar tota l’informació en els tràgics esdeveniments del 11M. El Sr. Acebes aplica la màxima de “menteix que alguna cosa queda”.\nPerò aquesta vegada l’ha fet molt grossa. Ha vinculat el procés de reforma de l’Estatut de Catalunya amb ETA. Un text aprovat pel 90 per cent dels diputats i les diputades catalanes. I va aquest senyor, i diu que està tutelat per la banda terrorista ETA. I es queda tant ample. “Quina barra”. Com pot un responsable polític agitar el debat d’aquesta manera?\nHauria de DIMITIR, i deixar tranquil el país. Segur que a la fundació FAES, del seu jefe Aznar , li farien un raconet. Si Rajoy i Piqué no el desmenteixen radicalment se situaran a la mateixa altura moral que aquest senyor.\nAvui, José Montilla, el primer Secretari del PSC, (a la foto), ha demanat públicament al Sr. Rajoy que es disculpi pel comportament del Sr. Acebes. Ara estic segur que no ho farà.\nPublicat per Jordi Terrades a 5:41 p. m. Cap comentari:\nPublicat per Jordi Terrades a 1:51 p. m. Cap comentari:\nPublicat per Jordi Terrades a 10:45 p. m. Cap comentari:\nEl dret de conservar el nostre paisatge\nArticle publicat a El 9 Nou (20 de juny de 2005)\nEl paisatge és un patrimoni ambiental, cultural i històric que influeix significativament en la qualitat de vida dels ciutadans. És també un recurs econòmic molt important per a diferents sectors, especialment per al turístic, l´agrari i el ramader. Sembla clar, doncs, que hauríem de tenir-ne cura. Però fins ara, l´absència de polítiques de protecció ambicioses ha convertit el nostre entorn en una víctima fàcil per a la urbanització desmesurada, l´impacte de determinades infrastructures i l´abandonament de les activitats agrícoles i ramaderes, que plegats han contribuït a la seva degradació.\nA Catalunya gaudim d´una gran varietat de paisatges, marítims, campestres i també urbans, que ara, gràcies al Conveni Europeu de Paisatge han esdevingut un dret per als seus habitants. Tenim, per fi, dret a tenir el nostre paisatge, i com que tot dret comporta implícitament un deure, en aquest cas tenim també el deure de preservar-lo. I ara, amb la nova Llei de protecció, gestió i ordenació del paisatge, aprovada per ampla majoria al Parlament, disposem d´eines que ens permetran fer front als riscos que es presentin, així com garantir la qualitat del nostre paisatge.\nCatalunya ha hagut d´esperar l´arribada d´un Govern catalanista i d´esquerres per establir un marc legal per als seus paisatges. La despreocupació dels anteriors governs de CiU envers aquest tema havia estat notable. Així, l´aprovació d´aquesta llei posa fi a un procés que va començar a l´any 2000, quan Catalunya es va adherir a la Carta europea del paisatge, i que va continuar al 2004 amb la creació de l´Observatori del Paisatge de Catalunya.\nLa Carta europea del paisatge va ser aprovada pel Consell Europeu el 20 d´octubre del 2000 a Florència, mentre que la nostra adhesió es va produir el 14 de desembre del mateix any. Ara, amb l´aprovació de la llei, Catalunya ha esdevingut pionera en Espanya en disposar d´un marc legal per als seu entorn.\nL´objectiu d´aquesta nova llei passa pel “reconeixement, la protecció, la gestió i l'ordenació del paisatge, a fi de preservar els seus valors naturals, patrimonials culturals, socials i econòmics”. Amb el nou text ens hem dotat d´uns instruments de gestió, els catàlegs i les Directrius del paisatge, que impulsaran la integració de les polítiques de conservació del paisatge en el planejament i les polítiques d´ordenació territorial i urbanística, així com en qualsevol altra política sectorial que pugui incidir en la seva transformació.\nL´Observatori del Paisatge de Catalunya serà l´encarregat d´elaborar els catàlegs, unes eines que permetran elaborar una diagnosi del paisatge, tenint en compte la tipologia, els valors i el seu estat de conservació, entre altres variables. Amb tot això, l´Observatori establirà els objectius de qualitat que s´haurien de complir i les propostes per assolir-los.\nLes Directrius del paisatge s´encarregaran d´incorporar normativament els objectius de qualitat paisatgística en els Plans territorials parcials, i en els Plans directors territorials.\nEl pressupost d´aquest any per aquest àrea és de 5,4 milions d´euros: 2,3 en concepte de subvencions per a la realització de catàlegs i projectes de paisatge, 1,5 milions d´euros per a actuacions en sòl no urbanitzable en el sistema costaner, i 1,6 milions d´euros en inversions en camins de ronda i d´altres accions de preservació.\nPublicat per Jordi Terrades a 7:04 p. m. Cap comentari:\nVolem que Girona es quedi a les fosques?\nPer aconseguir satisfer les necessitats energètiques de Catalunya, per preveure possibles situacions de risc, el Govern ha de fer els esforços que calgui. Article de Jordi Terrades, responsable de Medi Ambient del PSC, publicat a "El Punt"\nLes centrals elèctriques de Girona només són capaces de generar el 23,6% de l´energia que necessita la regió per fer funcionar empreses, negocis, hospitals, escoles, i, a les llars, calefaccions, aires acondicionats i electrodomèstics més bàsics. Aquestes centrals van produir, el 2003, només 1.003,5 gigawatts/hora (GWh) quan la demanda va ser de 4.253,6 GWh. Això vol dir que més de tres quartes parts de l´energia elèctrica que consumeix Girona es produeix fora del territori i hi arriba, esclar, a través de línies de transport.Aquestes comarques, doncs, depenen en gran mesura de l´energia que es genera a fora i que els arriba, fonamentalment, a través de la línia de 220 quilovolts (Kv) de doble circuit Vic-Juià. En menor mesura, l´electricitat també arriba per via de les línies de 110 Kv Sant Celoni-Tordera i de 132 Kv, que arriba fins a Salt i s´alimenta de les subestacions de La Roca i Santa Coloma de Gramenet. També porta electricitat a Girona l´eix de 110 Kv Osona-Sau-Susqueda-Girona.En situacions de punta de demanda i amb totes les instal·lacions a plena disponibilitat, el circuit Vic-Juià transporta pràcticament la meitat de la potència que necessita Girona, una dada que confirma l´extrema dependència que tenen aquestes comarques d´aquesta línia. Si fallés el sistema d´interconnexió amb França, que alimenta la línia Vic-Juià, el risc que la xarxa es col·lapsi és molt alt. I si aquesta fallada afectés el doble circuit Vic-Juià i es produís simultàniament amb una disfunció d´algun grup de generació nuclear, els talls de subministre serien inevitables, amb tots el perjudicis que comportarien per a l´activitat econòmica, el turisme, els serveis bàsics i també per als usuaris. Per aconseguir satisfer les necessitats energètiques actuals i futures de Catalunya, i Girona especialment, per preveure possibles situacions de risc, el Govern ha de fer els esforços que calgui. En aquest sentit, resulta imprescindible que el Pla de l´Energia contempli escenaris reals d´actuació que, no per això, han de deixar de ser ambiciosos sobretot pel que fa a l´eficiència, estalvi i impuls de les energies renovables. L´objectiu del Pla, que preveu el desenvolupament d´infraestructures, el foment de l´estalvi i l´eficiència energètica, el suport a la innovació i l´obtenció de més competències per a la Generalitat, és que al 2015 les energies renovables generin el 10% de l´energia primària (el 2003, aquest percentatge es va quedar en el 2,9%). Ara bé, mentre el pes de les energies netes no creixi s´ha de garantir el subministrament, de manera que és indispensable la planificació i construcció de noves infraestructures. La línia de 400 kv és necessària per garantir un subministrament correcte que garanteixi la consolidació del desenvolupament industrial, turístic i socioeconòmic de les comarques de Girona. A més, Catalunya necessita dotar-se d´un subministrament alternatiu i la interconnexió amb França el garanteix. Al mateix temps, la nova línia és la millor opció per alimentar l´AVE. Catalunya i Espanya no poden ser illes energètiques i necessiten la línia de 400kv, que, en qualsevol cas, s´ha de construir adoptant escrupolosament totes les mesures que facin falta per garantir la preservació del paisatge i el medi ambient, tot i que això representi un increment del cost de la instal·lació. Catalunya es pot desenvolupar sosteniblement sense la necessitat d´haver de dir a tot que no. I els socialistes no volem que Girona es quedi a les fosques.\nPublicat per Jordi Terrades a 7:10 p. m. Cap comentari:


L’Audiència Nacional processa per terrorisme els 13 CDR de l’Operació Judes – CATzona\nSense comentaris a L’Audiència Nacional processa per terrorisme els 13 CDR de l’Operació Judes\nEl magistrat de l’Audiència Nacional Manuel García Castellón ha processat per pertinença a organització terrorista als 13 presumptes membres dels Comitès de Defensa de la República (CDR) vinculats amb la denominada ‘Operació Judes’, practicada el setembre de. 2019, i a nou d’ells, a més, per tinença, dipòsit i fabricació de substàncies o aparells explosius i inflamables de caràcter terrorista. En el seu acte de processament, el magistrat considera que aquest grup formava dins dels CDR l’anomenat Equip de Resposta Tàctica (ERT), una cèl·lula integrada pels investigats formada per grup reduït d’individus de diferents CDR, que “evidencien una gran radicalitat” i pretenia assaltar el Parlament.\nSegons la interlocutòria de processament, de 45 pàgines, els membres de l’ERT van tenir una participació activa en la materialització d’algunes de les accions més contundents que van dur a terme els CDR, com talls de carretera, abocament d’oli la calçada de la C-55 a un lloc de pas obligatori de la comitiva que traslladava els polítics presos des de la presó de Lledoners a Madrid, aixecament de les barreres dels peatges, entre altres. Els investigats, com a membres de l’ERT, continua l’escrit, van participar en la creació i desenvolupament dels CECOR (centre de coordinació) per a les accions dels CDR, assumint l’encàrrec rebut d’un denominat ‘CNI català’ perquè aportessin la infraestructura logística necessària amb l’objectiu d’emprendre una acció en la qual es pretenia ocupar el Parlament de Catalunya i defensar-lo posteriorment.\nTot això, tenint en compte la capacitat tècnica i humana de l’esmentat grup, pel fet que per a realitzar els actes, serien necessaris importants coneixements en xarxes il·lícites i clandestines securitzades de telecomunicacions, així com una important capacitat de mobilització. Com a detalls acreditats de l’esmentat pla, explica la resolució, l’ocupació es realitzaria per la porta principal del Parlament ja que, suposadament, se’ls facilitaria l’accés des de l’interior. Al costat d’un reduït grup de persones, cooperarien amb el grup denominat ‘CNI’, i s’encarregarien del lloguer d’immobles i locals que els proporcionessin seguretat i l’establiment de bases d'”intendència”, per romandre a l’interior de l’edifici al menys una setmana, muntant antenes de llarga distància per mantenir les comunicacions, tot això amb un pressupost estimat en 6.000 euros.\nEl jutge destaca el reconeixement del perímetre del quarter de la Comandància de la Guàrdia Civil de Barcelona, situat a Sant Andreu de la Barca (Baix Llobregat), que Jordi R. hauria dut a terme el dia 18 de maig del 2019 en companyia de la seva parella sentimental Montserrat C.. A més dels anteriors objectius, sosté la resolució, Jordi R. hauria realitzat diferents recerques a internet a través dels seus dispositius de dades relatives a persones vinculades a partits polítics contraris a la independència i d’un mosso d’Esquadra.


On han anat a parar les idees?\n15/01/2012 Frederic Tort\nFrederic Tort, militant de la CUP de Blanes\nAquesta resposta podria quedar com una simple anècdota però crec que pot incitar també a una profunda reflexió sobre com ha evolucionat i fins a on ha arribat la praxis política dels càrrecs electes a les nostres institucions, en aquest cas els ajuntaments.\nDarrerament, i cada cop passa més sovint, sembla que la finalitat única de la política actual sigui “fer quadrar els números”, és a dir, aprovar i justificar el pressupost municipal. Cada vegada més la política es va convertint en això: “quadrar caixa” justificant ingressos, inversions i liquidar els exercicis econòmics.\nOn han anat a parar les idees, la inventiva i la imaginació per tal de millorar els nostres carrers, barris i ciutats? La política municipal, com a més propera a la ciutadania, hauria d’èsser quelcom més que fer “quadrar els números”. És la gestió del nostre entorn més proper, del dia a dia, de la proximitat i el compromís amb les problemàtiques, inquietuds i projectes dels veïns i veïnes dels nostres municipis. Tot entenent la dificultat d’administrar els recursos econòmics de les institucions públiques (i més ara en la situació actual) potser ens cal però, un canvi de xip. La gestió dels recursos econòmics dels nostres municipis i “quadrar la caixa” hauria de ser una eina de treball que ens ajudi a assolir millores socials i per posar en pràctica una sèrie de criteris ideològics i no pas una finalitat en si mateixa.\nLa política està perdent la capacitat d’imaginar per avançar i generar propostes i recursos que dinamitzin i millorin la nostra societat. Ho està perdent perquè cada vegada més s’estanca en la burocràcia i en quadrar l’economia com a objectiu principal i únic. Amb això no vull dir que no s’hagin de quadrar els números, tot el contrari, sinó que s’han de quadrar amb una sèrie de prioritats que, sobretot des de l’esquerra, han de ser molt clares: la transparència i el bé col·lectiu per sobre dels interessos propis (que eternitzen càrrecs, privilegis i cadires a les nostres institucions).\nEn aquest sentit cal una actitud contundent des de l’esquerra als nostres ajuntaments. Perquè la dreta ja ho fa això de ‘’tants caps tants barrets’’ i ‘’quadrar números’’ a costa del que sigui, de qui sigui i al preu que sigui. L’esquerra, si realment vol esdevenir l’alternativa al model neoliberal, ha de ‘’quadrar els números’’ prioritzant uns eixos de treball molt clars que garanteixin els drets socials i la igualtat. Per exemple amb ordenances fiscals progressives que no castiguin els més afectats per la crisi capitalista generada per la banca, els interessos de les multinacionals, les grans empreses i els lobbys polítics dominants. En resum: els que més tenen i els que es segueixen repartint la riquesa.\nL’esquerra real ha de cercar alternatives al model socioeconòmic actual i qüestionar constantment les polítiques neoliberals de la dreta i la socialdemocràcia de la falsa esquerra submisa als interessos del poder (com la dels tripartits). Per això, si volem canviar, si volem avançar no val a dir que farem política de supervivència i que de retruc això suposi renunciar a la cerca d’alternatives de progrés social. Recordem-ho. La responsabilitat de l’esquerra és transformar la societat i el model socioeconòmic vers a la justícia social i la solidaritat.\nFinalment, només volia afegir que, tal i com he comentat al principi, la intenció inicial d’aquest escrit d’opinió era reflexionar sobre les paraules que va pronunciar l’alcalde de Blanes en el ple municipal del passat mes de novembre. Si la transcripció d’aquestes no es del tot precisa em disculpo però malauradament ha estat impossible consultar l’acta d’aquest ple i contrastar la informació, ja que la darrera acta publicitada a la web municipal de l’Ajuntament de Blanes data del mes de juliol. Però bé, la transparència i l’accés a la informació “pública” als nostres consistoris ja seria motiu d’una altre reflexió en si mateixa.\nLa CUP de Blanes considera que el futur de "l'Illa" s'ha de decidir a través d'una consulta popular\nLa CUP de Blanes presenta el nou organigrama intern i les línies de treball per a la legislatura\nLa CUP de Blanes demana que es faci públic el document de traspàs de les àrees de govern\nLa CUP de Blanes insisteix en la importància d'incorporar l'autodeterminació al debat dels indignats\nLa CUP de Blanes demana una consulta popular per decidir el futur de l’Illa de Blanes\nLa CUP de Blanes es gastarà en campanya 10 vegades menys diners que els altres partits\nEl "sí" guanya a Blanes amb un 95,7% dels vots\nLa CUP de Blanes fa públiques les conclusions del punt de trobada sobre Participació Ciutadana


Ensenyant 132 de 348 Propietats - PAG 11/29\nDúplex - Adra (PUENTE DEL RIO) , Superfície Construïda 265m2, 235m2, 50m2, 5...\nPis - Adra (CÉNTRICO) , Superfície Construïda 94m2, 2 Habitacions, 1 Banys, Ascensor, Tot Exterior.\nDúplex - Adra (la curva) , Superfície Construïda 171m2, 100m2, 4 Habitacions, 1 Banys.\nSolar - Adra (la curva) , 437m2, Urbanització.\nPis - Adra (CÉNTRICO) , Superfície Construïda 89m2, 2 Habitacions, 1 Banys, 400 Distància del mar, Ascensor.\nPis - Adra (CÉNTRICO) , Superfície Construïda 75m2, 2 Habitacions, 1 Banys, 100 Distància del mar.\nCasa - Adra (PUENTE DEL RIO) , Superfície Construïda 205m2, 277m2, 4 Habitacions, 2 Banys, Tot...\nPis - Adra (PLAYA DE PONIENTE) , Superfície Construïda 80m2, 2 Habitacions, 1 Banys, 100 Distància del mar,...\nPis - Adra (CUESTA DEL FARO) , Superfície Construïda 92m2, 3 Habitacions, 1 Banys, Ascensor.\nPis - Adra (CÉNTRICO) , Superfície Construïda 95m2, 3 Habitacions, 2 Banys, Ascensor.\nCasa - Adra , Superfície Construïda 287m2, 4 Habitacions, 1 Banys.


La Penya perd el tercer partit (77-83) i el Barça s’avança a les semifinals (2-1). Divendres (21h), quart partit a l’Olímpic\nDerrota del Club Joventut Badalona contra el Barça al tercer partit de les semifinals de l’ACB (77-83). Els de Carles Duran han lluitat fins al final però no han pogut endur-se el duel a un Olímpic que a més de 10.000 persones ha empentat l’equip verd-i-negre per tenir opcions de guanyar fins als darrers segons. L’objectiu de la Penya ara és empatar l’eliminatòria el pròxim divendres (21h, Olímpic) per jugar el cinquè i definitiu partit a Barcelona.\nEl primer quart no ha sigut bo per un Joventut que no ha trobat el ritme que buscava per començar. El Barça ha sortit amb més força, 2-11, i ha mantingut les distàncies gràcies al control del rebot (4 del Joventut, 9 del Barça). Després del primer període, la Penya perdia 14-23.\nL’energia amb què han sortit els de Carles Duran al segon acte ha estat molt superior a la dels primers minuts i amb un triple de Vives, la Penya s’ha posat a quatre, 19-23. Una cistella de Ribas, 21-26, ha obligat Jasikevicius a aturar el partit a 8 minuts pel descans, 21-26. La Penya s’ha situat a un punt amb dos tirs lliures de Parra, 29-30, però dos triples del Barça han tornat a ampliar el desavantatge verd-i-negre, 29-36. Al descans, la Penya anava per darrere, 36-46, amb Tomic com a màxim anotador del partit amb 11 punts.\nEl tercer quart ha tingut un nom per sobre de la resta: Derek Willis. El jugador nord-americà ha anotat 11 punts liderant la reacció verd-i-negra (53-57). I un triple de Bassas per tancar el període ha permès la Penya acabar a 5 punts, 56-61, amb tot l’últim quart per jugar-se.\nElls blaugranes han començat molt fort l’últim quart, 60-70, però la Penya ha retallat diferències amb un triple de Vives i una cistella de Willis, 70-75. Amb el partit molt ajustat, 74-77, un triple de Nick Calathes a menys d’un minut pel final ha acabat amb les opcions de la Penya. Amb el 77-83 final, el Barça recupera el factor pista i es posa 2-1 a les semifinals.\nTomic, amb 21 punts i 7 rebots, ha estat el millor jugador del partit, ben secundat per Willis, amb 17, i Vives, amb 13. Sense gaire temps per descansar, aquest divendres es disputarà el quart partit a l’Olímpic (21h) on la Penya buscarà forçar el cinquè i definitiu partit al Palau Blaugrana.


Més de 100 llibres intercanviats en un mes!\nTenim una gran notícia que volem compartir amb vosaltres. Portem més de 100 títols intercanviats en un mes. Els usuaris de la biblioteca del centre ens han cedit més de 150 llibres que pots veure a la nostra plataforma. No tenim temps d'actualitzar-la de la quantitat de volums que es van intercanviant. Et recordem l'ACCÉS https://biblioteca-comte-de-rius.webnode.es/\nLa plataforma et recordem que no la tancarem, sinó que anirem fent promocions i altres activitats per a que la lectura al nostre centre sigui fluida si ho desitges. La creació de l'hàbit lector és important en la comunitat educativa. Potser penseu que ja ens passem el dia escrivint i llegint, i és cert. Però el plaer de la lectura no és només un recurs didàctic, sinó també una possibilitat d'esbarjo, de formació i d'informació.\nA la nostra plataforma d'intercanvi tens una gran secció de novela històrica i de best sellers que pots rellegir. Hi ha una secció de misteri i novela negra, i també hi ha volums en anglès per a practicar la llengua. No t'ho explicarem. Volem que vinguis i triïs el teu llibre de lectura per aquest mes de maig.\nEtiquetes de comentaris: Actes culturals Any 2018 Institut Comte de Rius Plataforma Intercanvi de Cultura


Un viatge solidari per anar a Fàtima, una odissea per tornar a Roses ·\nEn Ferdy anant en el bus que el va portar de Lisboa a Sevilla\nEn Ferdy va pedalar 1.483 km en 74 hores i 22 minuts repartides en 9 dies per anar en bicicleta de Roses a Fàtima (Portugal), i va viure tota una aventura de dos dies amb el transport públic per tornar a casa\nEn Ferdy a l’entrada del Santuari de La nostra Senyora del Rosari de Fátima\nEl primer tinent d’alcalde de Roses, Juan Manuel Fernández, Ferdy, va sortir el divendres 12 d’octubre en bicicleta per realitzar el seu quart viatge solidari a benefici de la Fundació Roses Contra el Càncer, que el portaria de Roses a Fàtima, ciutat de pelegrinatge de Portugal, a la que va arribar 9 dies després, el dissabte 20 d’octubre.\n9 etapes pedalant de les quals, durant la primera, va comptar amb la companyia d’un d companys del Club Ciclista Roses i el seu germà, Miguel Fernández, el qual aquest el va acompanyar també durant la segona jornada.\nA mig trajecte de la tercera, el va anar a trobar el seu fill, en Jona, per fer nit tots dos a Saragossa.\nI a partir de la quarta, en Ferdy, després d’agrair “a tots la seva companyia, perquè no és el mateix pedalant sol que fer-ho acompanyat, ja que sembla que els quilòmetres passen de més de presa”, ja va pedalar tot sol fins arribar a Fàtima.\nVa ser un viatge solidari en el que va completar 1.483 km i pels quals va necessitar 74 hores i 22 minuts donant als pedals a sobre de la bicicleta. Nou etapes en les que Ferdy recorda que “l’etapa que finalitzar a Saragossa va ser, sinó les més dura, una de les que més per tota l’aigua i el fang que em vaig trobar”.\nLa majoria de la resta, després de deixar enrere la capital aragonesa, desgraciadament “vaig tenir vent de cares i de costat”, i en arribar a Portugal després de travessar la frontera havent ‘hi fet nit a Ciudad Rodrigo, “em vaig trobar amb etapes molt muntanyoses en circular per carreteres secundaries, que era l’opció més segura de no partir cap incident donada l’alta densitat de trànsit que hi havia per les autovies i les carreteres nacionals”.\nQuan va arribar a Fàtima va acabar el seu viatge solidari i va començar l’odissea per tornar a Roses. “Fàtima és una població petita que no té ni estació de tren. I si hi havia un empresa de lloguer de cotxes estava tancat, perquè entre que vaig arribar i vaig buscar lloc per dormir, havia tancat tot, i el diumenge, doncs, el mateix.\nAixí que en Ferdy va agafar diumenge un taxi per anar de Fàtima a Entroncamento, el poble més proper amb estació de tren per anar a Lisboa.\nUn cop a la capital de Portugal va haver d’agafar un bus, “després de demanar-me que per poder portar la bicicleta l’havia de desmuntar la roda davantera i embolicar-la amb plàstic”.\nSobre les 2 del migdia va sortir per fi de Lisboa en direcció a Sevilla. Trajecte que va aprofitar per fer les estadístiques del seu viatge solidari, les quals les mostrem a sota:\nVIATGE SOLIDARI DE ROSES A FÀTIMA (Portugal) EN BICICLETA\nEtapes Temps Kms Mitjtana Calories Desnivell +\nRoses-Manresa 9h 47m 186 19’03 km/h 8.743 2.292 metres\nManresa-Torrente de Cinca 8h 16m 172 20,83 km/h 7.780 1.540 metres\nTorrente de Cinca-Saragossa 7h 25m 176 21,17 km/h 6.827 1.459 metres\nSaragossa-Matalebreras 7h 40m 115 14,00 km/h 4.500 1.180 metres\nMatalebreras-Sepúlveda 9h 18m 210 19,13 km/h 7.887 1.560 metres\nSepúlveda-Madrigal Altas Torres 8h 159 15,86 km/h 6.118 882 metres\nMadrigal Altas Torres-Ciudad Rodrigo 8h 170 20,70 km/h 7.100 686 metres\nCiudad Rodrigo-Provença a Nova 9h 41m 180 18,63 km/h 8.323 2.133 metres\nProvença a Nova-Fàtima 6h 15m 109 17,73 km/h 5.425 1.650 metres\nTotal 74h 22m 1.483 18,57 km/h 62.683 13.142 metres\nEl bus el va deixar a les 10 de la nit a l’estació de tren de San Justa de la capital sevillana, on es va trobar que ja no sortia cap tren. Es va d’allotjar-se en un hotel, “però per arribar al que ja havia reservat cap taxista em volia agafar la bici tot i que desmuntada hi cabia, finalment em va portar un taxi adaptat, que quan em portava cap a l’hotel el conductor que si en lloc d’un trajecte de 5 minuts hagués estat de 10 km tot els taxistes m’haurien portat la bici perquè els hi cabia”, va explicar el primer tinent d’alcalde de Roses.\nI ahir, va sortir de l’hotel per anar agafar l’AVE però un cop a l’estació “quan vaig a comprar el bitllet em diuen que pregunti a informació si puc portar la bici. Vaig a informació i em diuen que si no la porto embalada en una caixa que pregunti al revisor si em deixarà pujar-la… Clar!, com tothom portem una caixa de cartró a la butxaca per si la necessitem, no et fot”, va dir en Ferdy emprenyat, per remarcar que “es per posar una queixa a RENFE que és vergonyós que en un país com Espanya no hagi cap manera més fàcil de portar una bicicleta en un tren com passa en qualsevol de la Unió Europea. És vergonyós”.\nDavant l’impediment de portar la bicicleta en l’AVE, va haver de llogar un cotxe a Sevilla per arribar ahir, finalment, a casa seva al voltant de les 10 de la nit.\nTags: Alt Empordà, Badia de Roses, Costa Brava, Ferdy, Fundació Roses Contra el Càncer, Juan M. Fernández, Odissea, Roses, Viatge solidari de Roses a Fàtima (Portugal), Vila de Roses\nPrevious Cinquena donació de sang de l’any a Roses\nNext El fons marí de la platja de Canyelles Petites de Roses té ara 200 quilos menys de brutícia


Organized by EsportsURV i Campus Terres de l'Ebre\nContact phone: 977558833\nEl dissabte 6 d'octubre gaudirem de la 4a baixada en piragua pel riu Ebre. Aquest any el recorregut és de Miravet a Benifallet. Us convidem a compartir un dia d'esport i aventura, gaudint de la natura i el meravellós paisatge fluvial del riu Ebre, participant amb companys, família i amics. Les modalitats disponibles són piraguada individual i doble\nAquesta edició per a que la gent dels diferents campus de la URV pugui participar a l'activitat, hi haurà disponible un autobús gratuït amb sortida des de Tarragona, Reus i Tortosa fins a Miravet. Recordeu de reservar el vostre seient, ja que les places són limitades.\nT’ esperem el proper dissabte 6 d'octubre, no hi faltis!


Un estudiant s'intenta treure la vida a classe en una escola privada de Madrid - Regió7 :: El Diari de la Catalunya Central\nddg 15.04.2019 | 00:40\nUn estudiant del Liceu Francès de Madrid va intentar suïcidar-se divendres passat en intentar saltar per una finestra de l'escola. Segons les primeres investigacions, el menor podria haver estat patint assetjament escolar per part d'algun company de classe, encara que no es descarten altres hipòtesis. El jove no va aconseguir el seu objectiu perquè li ho van impedir. Després de l'intent frustrat, el noi va ser atès pel servei d'urgències mèdiques que es va desplaçar fins al centre educatiu privat; un cop allà, el noi es trobava «fora de perill». Així ho va comunicar la directora del Liceu Francès de Madrid, Annick Bouvier, als pares en una carta remesa hores després dels fets. En la missiva, la directora explicava que al col·legi estaven tots «en xoc» després de l'«intent desesperat» del menor.\n«Després del succés, vam centrar la nostra atenció en els alumnes de la seva classe, als quals vam permetre abandonar el centre, i l'equip educatiu implicat», asse-nyalava Annick Bouvier. «Tota la comunitat escolar es troba molt afectada i compromesa amb aquesta situació. Molts alumnes van mostrar la seva empatia amb el company», afirmava la directora. Des del Liceu Francès també van transmetre el seu «suport» tant a l'alumne afectat com a la seva família.


La Zoo Archives - Coco Books\nTant és si utilitza llapis, ceres o retoladors! Cada nen és diferent i cada obra també. Els fulls d’aquest llibre són plens de suggeriments perquè el nen pugui barrejar colors i crear amb total llibertat. Encara que el traç se surti de la línia, també estarà bé. Podrà dibuixar la pell d’una serp, les barbes d’uns personatges, o cares a una truita?\nDIBUIXA PAPER PAPER aconseguirà que els més petits se sentin creatius mentre juguen i dibuixen. Pertany a la col·lecció guardonada amb el premi Bologna Ragazzi, Secció No Ficció / Infantil.\nPVP sense IVA\nTant és si es trenca el paper o es retalla! Cada nen és diferent i cada obra també. Els fulls d’aquest llibre són plens de colors que suggereixen textures perquè l’infant pugui crear, improvisar i aprendre mentre juga. Li retallarà la barba al Pare Noel, plegarà un tros de paper que es transformarà en enciam, o posarà els barrots a la gàbia del monstre. Tot el que necessita és cola i tisores, i el paper es convertirà en vestits, en flors, o en edificis per a construir un llogaret.\nEl llibre RETALLA PAPER TISORES desperta la creativitat dels nens retallant, estripant, doblegant i enganxant els fulls inclosos.\nAquest llibre és tot un enginy! Cada pàgina conté diversos forats que l’infant haurà de pintar i, a la pàgina següent, el durà a una situació inesperada, que ell mateix haurà pintat a través del forat. Arreglarà els estrips d’una samarreta vermella i, en passar la pàgina, els pedaços que haurà pintat es convertiran en pomes…\nUn contingut ple de sorpreses i d’il·lustracions fascinants.\nEl llibre Forats, de petit format, passeja amb els nens i les nenes; els acompanya a tot arreu: al restaurant, a la visita del metge, a les cases dels amics… És silenciós, lleuger i entretingut, com els bons amics.\nText de lectura fàcil, escrit en majúscules.\nUn llibre per dibuixar\nQuan l’infant comenci a dibuixar espirals no podrà parar; voldrà dibuixarne més i més, i sentirà una gran emoció.\nCeres, llapis, retoladors, tot és vàlid. Les espirals poden arribar a transformar els dibuixos. Es convertiran en la barba d’un senyor, en un aroma deliciós, o en una piruleta. Hi ha molts tipus de cabelleres per al lleó. Quina escollirà?… Un contingut ple de sorpreses i d’il·lustracions fascinants.\nAquest llibre de petit format passeja amb els nens i les nenes, els acompanya a tot arreu: al restaurant, a la visita del metge, a les cases dels amics… És silenciós, lleuger i entretingut, com els bons amics.\n8,70€ Read More\nUn llibre per jugar, retallar i enganxar\nEls fulls d’aquest llibre són plens de colors que suggereixen textures perquè l’infant pugui inventar, improvisar, crear i aprendre mentre juga. Només necessita tisores i goma d’enganxar. Tant és si surt de la pàgina o si retalladel costat que no esperava, així serà més divertit!Els més petits podran preparar unes boles del seu gelat preferit, posar l’aigua d’un llac al prat, confeccionar un vestit de flors, o preparar el sopar per a la família dels conillets… Estimula la imaginació tot retallant, estripant, doblegant i enganxant els fulls de paper inclosos.\nUn llibre per pintar, jugar i dibuixar\nLes pàgines d’aquest llibre són plenes de colors i espais que suggereixen objectes i situacions, perquè l’infant pugui inventar, improvisar, crear i aprendre mentre acoloreix i juga.Tant és si es pinta amb ceres, si es sobrepassa la línia, o si dibuixa amb llapis de colors, o retoladors.\nEls més petits podran omplir el bany amb bombolles multicolors de sabó, descobrir de quins colors poden ser els pebrots, o preparar un pastís deliciós tot dibuixant maduixes, o potser… I… si prova amb el color marró? Mmm…! És de xocolata!\nUn llibre per jugar, enganxar i retallar.\nEls fulls d’aquest llibre són plens de colors que suggereixen textures perquè l’infant pugui inventar, improvisar, crear i aprendre mentre juga. Només li calen goma d’enganxar i tisores. Tant és si s’usa molta o poca goma d’enganxar. El paper es converteix en ales de papallona, en mantetes per abrigar el bebè, en un núvol, en closques de cargol o bé, enrotllant una tira de paper amb el llapis, s’obté la trompa d’un elefant… Estimula la imaginació tot retallant, stripant, doblegant i enganxant els fulls inclosos.


Holiday Inn Resort Grand Cayman Grand Cayman Illes Caiman - Ofertes d'hotels amb els MILLORS DESCOMPTES EN LÍNIA\n278 Crighton Drive, Crystal Harbour, West Bay, Grand Cayman, Illes Caiman - Molt bona ubicació - Veure al mapa\nMés informació sobre Holiday Inn Resort Grand Cayman\nPer als viatgers què vulguin captar les imatges i els sons de Grand Cayman, Holiday Inn Resort Grand Cayman és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Aeroport internacional Owen Roberts donen a aquest hotel un encant especial.\nA Holiday Inn Resort Grand Cayman, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, magatzem d'equipatge, servei d'habitacions, instal·lacions per a reunions i banquets .\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com centre esportiu, camp de golf (a 3 km), piscina exterior, buceig, pistes de tennis. Sigui quin sigui el motiu del seu viatge, Holiday Inn Resort Grand Cayman és una selecció idònia per a la vostra estada a Grand Cayman.


El Ple aprova adherir-se al recurs d'inconstitucionalitat de la Llei de Reforma de l'administració Local - Ajuntament de Rubí\nEl Ple aprova adherir-se al recurs d'inconstitucionalitat de la Llei de Reforma de l'administració Local\nEl Ple aprova adherir-se al recurs d'inconstitucionalitat de la Llei de Reforma de l'administració Local La sessió també va aprovar les bases del 50/50 aplicat a les escoles per a altres equipaments municipals https://www.rubi.cat/ca/ajuntament/comunicacio/sala-de-premsa/notes/el-ple-aprova-adherir-se-al-recurs https://www.rubi.cat/@@site-logo/ajuntament-de-rubi.svg\nLa sessió també va aprovar les bases del 50/50 aplicat a les escoles per a altres equipaments municipals\nL'Ajuntament de Rubí s'uneix al recurs d'inconstitucionalitat que presentaran municipis espanyols davant el Tribunal Constitucional contra la Llei de Racionalització i Sostenibilitat de l'Administració Local. Aquest acord, aprovat amb el vot favorable de tots els grups municipals excepte el Partit Popular, respon a un acord pres al Consell dels Governs Locals, que requereix que una setena part dels ajuntaments de l'estat espanyol, uns 1.200, se sumin a la moció que inicia la formalització d'un conflicte en defensa de l'autonomia local. La moció defensa que la Llei de Racionalització i Sostenibilitat de l'Administració Local suposa 'una retallada competencial sense precedents que suposarà un important retrocés, atès que afectarà de ple als serveis que donen els ajuntaments'.\nExportar el 50/50 aplicat a les escoles a altres equipaments municipals\nEl Ple també va aprovar les bases reguladores de les subvencions 50/50 destinades a promoure l'estalvi energètic i d'aigua potable en determinats equipaments del municipi. Es tracta d'aplicar el mateix programa que durant 2013 s'ha aplicat a les escoles rubinenques a d'altres equipaments municipals que també tenen potencial d'estalvi energètic i millora d'eficiència energètica. Podran participar equipaments on l'Ajuntament de Rubí tingui obligació legal, contractual o per qualsevol altre motiu de satisfer els consums, sempre que existeixin tercers gestors de l'equipament. L'objectiu és, igual que s'ha fet amb els centres escolars, atorgar una subvenció directa equivalent al 50% de l'estavi energètic que s'hagi produït en el temps valorat.\nGràcies al projecte Euronet 50/50, les escoles rubinenques participants han assolit durant el curs 2012-2013 un estalvi net de 45.250,91€. El compromís dels centres era reduir la seva despesa energètica i el consistori els retorna la meitat de l'estalvi aconseguit en forma de subvenció directa. L'altra meitat de l'estalvi l'Ajuntament l'invertirà en projectes d'eficiència energètica per seguir augmentant l’estalvi als centres educatius.\nLa moció presentada pel Partit Socialista de Catalunya de rebuig a la proposta de l'avantprojecte de llei de demarcació i planta judicial que preveu concentració de delegacions judicials a capitals de província va comptar amb el suport de tots els grups municipals excepte el PP, que va votar en contra, així com la moció contra la reforma de la llei orgànica 2/2010 de salut sexual i reproductiva i de la interrupció voluntària de l'embaràs, a la qual es van afegir tots els grups municipals excepte el PP, que també s'hi va oposar.\nTambé va prosperar la moció, aquest cop per unanimitat, presentada pel grup d'Iniciativa per Catalunya Verds-Esquerra Unida i Alternativa (ICV-EUiA) per la continuïtat i millora del Servei de la Dona de l'Ajuntament de Rubí.\nDurant la sessió també es van aprovar altres qüestions com les modificacions de les ordenances fiscals 15 (reguladora de la taxa pel servei de clavegueram), 18 (reguladora de la taxa per l'expedició de documents administratius) i 31 (reguladora de la taxa pel subministrament d'aigua), els plans d'inversions del servei d'abastament d'aigua potable i del servei de clavegueram per a l'any 2014.


Trobades manifestacions artístiques a la Cova Gran (Les Avellanes-Santa Linya,La Noguera) | CEPAP-UAB\nTrobades manifestacions artístiques a la Cova Gran (Les Avellanes-Santa Linya,La Noguera)\nBy admin - Posted on 10 Octubre 2017\nLa rellevància de la Cova Gran de Santa Linya (les Avellanes-Santa Linya, La Noguera) ha estat posada de manifest al llarg dels 15 anys d'excavació continuada i per un important nombre de publicacions científiques internacionals, i és per aquest motiu que va ser declarada BCIN (Bé cultural d’interès nacional) . En aquests anys s'ha generat un volum d'informació arqueològica essencial per reconstruir els darrers 50.000 anys de presència humana al nord-est de la Península Ibèrica, els quals converteixen la Cova Gran en un jaciment clau de la Mediterrània occidental.\nDurant la campanya d'excavació del 2016, es van identificar traços realitzats sobre la paret calcària de l'abric que podrien tenir certa antiguitat. El Servei d'Arqueologia i Paleontologia va coincidir en la necessitat que aquestes troballes fossin analitzats per investigadors per tal d'avaluar aquesta possibilitat i valorar el seu interès.\nPer això va ser sol·licitat al Departament de Cultura de la Generalitat de Catalunya que aquesta línia d'investigació s'integrés dins el projecte Poblament Humà al Prepirineu Oriental durant el Plistocè Superior i Holocè; projecte avalat a nivell administratiu i econòmic pel Departament de Cultura i liderat pel Centre d’Estudis del Patrimoni Arqueològic de la Prehistòria de la Universitat Autònoma de Barcelona.\nEs va contactar amb els Dr. Rafael Martínez de la Vall i Dr. Pere Guillem Calatayud de la secció d'Arqueologia i Art Rupestre, de l'Institut Valencià de Conservació i Restauració de Béns Culturals (CulturArts Generalitat) dependent de la Conselleria de Cultura de la Generalitat Valenciana; dos reconeguts investigadors amb una àmplia experiència en la identificació, descripció i interpretació de conjunts rupestres d'art llevantí i esquemàtic.\nEls resultats obtinguts en aquests treballs s'identifiquen de manera positiva la presència de traços i signes, els quals justifiquen la seva antiguitat. Els investigadors adscriuen aquests traços i signes sense cap tipus de dubte a l'esfera de les representacions artístiques, possiblement de cronologia paleolítica o epipaleolítica. Es tracta de gravats abstractes i / o geomètrics així com un rastre molt degradat d'un element pictòric molt afectat per la seva exposició a la intempèrie.\nUn altre element rellevant és que aquestes manifestacions es troben entre 0,5-1,5 m d'alçada respecte a l'actual sòl de l'abric. En major o menor mesura, la seva posició coincideix amb les vies d'escalada. Per aquestes zones s'accedeix a les plaques instal·lades per iniciar les vies d'escalada i habitualment són trepitjats. En l'informe s'identifiquen desgastos i escantells de la paret que són el resultat d'aquesta activitat. En aquest sentit, tot i la declaració de BCIN del jaciment i la protecció que això comporta la seva preservació es troba en perill si no hi ha una actuació per part de les administracions públiques implicades que porten més d’un any negociant sense arribar a cap solució amb el conseqüent deteriorament d’aquestes manifestacions.\nFinalment, assenyalar que la Cova Gran de Santa Linya és un dels pocs jaciments, potser l'únic a Catalunya d’aquesta cronologia, que conserva manifestacions artístiques a les seves parets. Considerem que les activitats esportives que es realitzen sense cap tipus de control en aquestes parets suposen una seriosa amenaça per a la seva preservació. Esperem que aquestes troballes permetin posar en relleu la importància d'aquestes manifestacions culturals, molt desconegudes al nostre país, i pensem que aquestes mereixerien ser protegides per l'administració per tal d'assegurar la seva conservació a llarg termini.\nLa noticia als mitjans de comunicació:


18 febrer, 2013 – Fonaments físics de les estructures\nFonaments físics de les estructures\nGrau en Arquitectura Tècnica\nFísica en xarxa\nTEMA 1. Principis de mecànica general\nTEMA 2. Vectors lliscants\nTEMA 3. Centres de gravetat de superfícies planes\nTEMA 4. Moments d’inèrcia de superfícies planes\nTEMA 5. Moments i direccions principals d’inèrcia de superfícies planes\nTEMA 6. Principis de l’estàtica\nTEMA 7. Resolució analítica de sistemes de forces coplanàries\nTEMA 8. Resolució gràfica de sistemes de forces coplanàries\nTEMA 9. Principis del comportament elàstic del sòlid\nTEMA 10. Entramats articulats plans.\nTEMA 11. Bigues isostàtiques\nDay: febrer 18, 2013\nAssignatura Materials docents\nPràctica 2. Determinació de la constant elàstica d’un ressort\nPost author By Josep Joaquim Rodes Roca\nPost date 18 febrer, 2013\nEn aquesta segona pràctica s’explica el procediment experimental per a deduir el valor de la constant elàstica d’un ressort pel mètode estàtic. Es tracta d’aplicar el mètode de mínims quadrats als valors mesurats i verificar la llei de Hooke. Com a exercici es tracta de deduir el valor de la constant elàstica del ressort a partir dels allargaments produïts en aplicar una força com s’indica en aquest vídeo.\n[kml_flashembed movie="http://www.youtube.com/v/gw-hkp4Ai7U" width="396" height="297" wmode="transparent" /]\nTags ensenyament-aprenentatge, laboratori, materials\nAssignatura Objectius Temes\nUna situació freqüent en la pràctica arquitectònica és l’actuació de sistemes de forces pes que actuen sobre un element estructural distribuïdes discretament o en forma contínua. Aquest és un cas particular de sistema de vectors lliscants paral·lels que es pot reduir a una resultant aplicada en el centre del sistema. El centre del sistema de forces pes l’anomenarem centre de gravetat G.\nPer tant, en aquest capítol s’aprendrà a calcular centres de gravetat de cossos lineals, bidimensionals i tridimensionals. Com a cas particular, s’aprendrà a calcular centres de gravetat de superfícies complexes.\nFinalment, coneixerem i utilitzarem els teoremes de Pappos-Guldin que relacionen el centre de gravetat d’una línia o una superfície amb la superfície lateral o el volum del cos de revolució que generen en girar al voltant d’un eix donat.\nEn el laboratori de física es posarà en pràctica els coneixements teòrics d’aquest capítol per tal de calcular per dos mètodes diferents el centre de gravetat d’una superfície plana amb una forma irregular.\nUn document amb un resum del bloc temàtic de geometria de masses es pot descarregar des de l’adreça electrònica del Repositori Institucional de la Universitat d’Alacant: http://rua.ua.es/dspace/handle/10045/19107. Podeu consultar la presentació corresponent a la sessió de teoria de centres de gravetat en l’adreça electrònica http://hdl.handle.net/10045/20716.\nAquest vídeo realitzat per educa-Xile mostra una experiència on s’expliquen els conceptes de centre de gravetat, força de fricció estàtica i dinàmica.\n[kml_flashembed movie="http://www.youtube.com/v/xM9rZj2qQkc" width="396" height="297" wmode="transparent" /]\nRodes Roca, J. J., Durá Doménech, A. i Vera Guarinos, J., Fonaments físics de les construccions arquitectòniques (Publicacions de la Universitat d’Alacant, Alacant, 2011). Capítol 4.\nRodes Roca, J. J., Exercicis i problemes dels fonaments físics d’arquitectura. I. Vectors lliscants i geometria de masses (ECU, Alacant, 2009)\nTipler, P. A. i Mosca, G., Física per a la ciència i la tecnologia, Volum 1 (Reverté, Barcelona, 2010). Capítols 1 i 12.\nTags assignatura, ensenyament-aprenentatge, grau\nMaterials docents (21)\nChapter 6. Equilibrium of rigid bodies\nChapter 4: Rigid bodies. (III) – Problems\nChapter 4: Rigid bodies. (III)\nPractise 3: Moment of inertia of plane surfaces\nanècdotes assignatura beams divulgació EEES ensenyament-aprenentatge equilibrium fonaments físics grau innovació educativa internal forces investigació laboratori laboratory learning legislació magnituds i unitats materials ocw physics rigid body slideshare-book subject torque units&magnitudes videoshare-beams\nFitxa assignatura 2012-13\nFitxa de l'assignatura 2013-14\nGrup d'Astronomia i Astrofisica\nCurs interactiu de Física en Internet\nExperiències de Física\n© 2020\tFonaments físics de les estructures


Start UP & Down: el viatge de l'emprenedor (sessió on-line) - TIC Salut Social\n16 November 2020 18:30 - 19:30 h\nHas tingut una idea d’empresa innovadora i no saps com realitzar-la o no tens qui t’ajudi a fer-ho?\nNecessites trobar inversors per finançar-la?\nNo saps quin valor ofereix la teva startup al mercat per a que comprin els teus productes o serveis?\nSaps com superar les barreres per a que et contractin des del sistema públic o des del sistema privat?\nVols aprendre de casos d’èxit i d’allò que no ha funcionat?\nSi vols obtenir respostes a aquestes i altres preguntes, et convidem a realitzar un viatge a través de les estacions que travessa un emprenedor, des de la idea-zero fins a la construcció d’una startup d’èxit.


Gràcies, Kurt … | Gaspar S. Ortigosa\nGràcies, Kurt …\nMai 21, 2013 gaspar\nAhir vaig perdre el torniol d’un dels borns de la bateria de la moto. Quan el cable va deixar d’estar en contacte amb el born, la moto es va aturar en plena marxa. Va succeir en la rodona de l’entrada a Benidorm. La rodona que mana el trànsit a l’estació d’autobusos, als instituts i a l’autopista. Jo hi era amb la moto, pel carril central, en direcció al centre, cap a l’avinguda d’Europa. La resta dels conductors em van respectar i em van protegir fins que vaig ser, ajudant-me de les cames, i sense baixar de la moto, a la vorera de la carretera, on és el semàfor de la redona.\nUna volta fora de perill és quan vaig descobrir la causa de la parada de la moto. Vaig repassar totes les possibles causes de la parada: a l’arribar a la bateria, la meua mirada, enfocà la causa.\nNo vaig trobar el torniol, tampoc en duia de repost. Mentre furgonyava amb una anella del clauer el born i el cable, tractant de conectar-lo. Aparegué, una gran persona i gran senyor: Kurt, amo i barman de la cafeteria Valentine. Es va oferir a buscar-me la peça que havia perdut amb un somriure d’amabilitat i amistat.\nDos viatges va fer a Benidorm, en el primer, el torniol era massa gros, al segon em va portar el què venia bé al passador del born.\nHo conte perquè tant ell com jo no creiem en Déu, però sí en els seus missatgers. El primer missatger va fer possible que isqués il·lés entre tots els vehicles de la redona. El segon missatger sí que es va manifestar en forma humana: Kurt mateix.\nLi ho vaig agrair als dos missatgers, ahir,hui també, en aquest instant.\nAdés, al Valentine.


Lluís Soler i Turu: Quan s'acabarà el pavelló?\nMenos mal que en urbanismo había un megacrack de cargo de confianza, lástima que el pobre no pudo demostrar su valía en ese campo, ya que en lugar de hacer su trabajo le "tocaba" estar todo el día conectado a internet, ("revisando" lo que escribian ciertos anónimos por todos conocidos) o de paseo (acompañante caro), haciendo bulto en juzgados y sitios afines.\nY Lluis eso solo hablando del pabellón, cuando lleguen las obras de ciertas plazas o centros cívicos...\n09 d’octubre, 2009 12:50\nSempre trobarem a faltar la millor gestió feta en la història de Viladecavalls...El Faure, Florido i Susanna han sigut els millors gestors.L'endeutament és inventat pels dolents!!!\n09 d’octubre, 2009 22:43\nEs parla molt als blocs que els culpables de la situació econòmica són el Faure,Florido i Susanna però no podria ser que el Quico quan va ser alcalde accidental ha estat el veritable culpable de la situació econòmica.S\n09 d’octubre, 2009 23:02\nAquí tothom parla de Florido, del Faure i la Salvador, és clar aquests eren els gestors però... del Paco Vega ningú s'enrecorda?? Aquests abocaments, i qüestions econòmiques vàries que no precisament han ajudat a que el poble vagi bé. Tot i que Faure i Vega segueixen fent un bon equip.\n10 d’octubre, 2009 10:13\nTenim el que vem votar les passades eleccions municipals.\nAl 2011 a veure que vol la gent.\n10 d’octubre, 2009 12:45\nCompletament d'acord amb el darrer anònim. Tenim el que la gent va votar el 2007.\nEl tema del pavelló és un problema més a sumar a una llista que, per desgràcia, va en augment.\nSegons la informació que disposem, a l'Ajuntament no paren d'arribar factures d'obres que ja estan finalitzades o en procés de construcció. Factures que ni el propi equip de govern reconeix ni comptaba que vindrien.\nSuposo que aquesta és la bona gestió de la que parlen alguns anònims.\nLa realització de les audotories hauria de ser imminent. Però em fa por que tot i sabent de què diners disposa l'Ajuntament i fins on està endeutat exactament, l'equip de govern actual no pugui o no sàpiga redreçar mínimament la situació.\nEm sap greu ser pessimista, però exemples com el del pavelló posen de manifest que les coses s'han fet molt malament aquests dos anys i ara n'estem pagant les conseqüències tots plegats.\n10 d’octubre, 2009 15:07\nLluís jo crec que no es inútil en política recordar que vosaltres ja ho dèieu,\nEl pavelló serà bonic segur (quan estigui acabat) fins i tot igual guanyarem alguns premis i reconeixements internacionals, i així es troben que i ha una franja de gent jove que no ha pogut desenvolupar l'esport del basquet,patinatge...en condicions , 2007,2008,2009,200?(si no fos per l’esforç dels pares de la canalla del poble)\nJo crec que aquest es uns dels problemes,s’ha volgut aparentar massa ¡no se perquè! i no s’ha donat importància a la política per les persones.\nIndependentment dels politics i tècnics que tenen responsabilitat amb nom propi de Vila i ha grups que defensen unes politiques u altres jo estic a prop dels grups que defensen les persones i\nestic llum dels grups que defensen les aparences.\nCom individus ningú es imprescindible\nperò com veïns tots i dic tots som\n10 d’octubre, 2009 15:59\nDes del meu punt de vista, aquest equip de govern té bàsicament dues opcions:\na) Agafar el toro per les banyes, assumint totes les conseqüències polítiques que pugui comportar.\nb) Aguantar un any i mig com puguin, fent equilibris i amagant determinades situacions sota l'excusa del "nosaltres no sabíem res", mirant cap a una altra banda i ja s'ho trobarà el que vingui el 2011.\nNo crec que triguem massa a esbrinar quina és la seva opció. De totes maneres, sigui quina sigui la seva elecció, hi ha una cosa que tinc molt clara: ara més que mai Viladecavalls necessita polítics amb bones idees i que no perdin l'optimisme. Aquesta és la manera d'arreglar les coses que avui no funcionen.\nPotser no és inútil, però a mi m'ho sembla. De fet, el que em genera és sensació d'impotència. Que no hagi servit de res avisar de les possibles conseqüències de prendre el que a mi ja em semblaven males decisions de bon començament, em genera sensació d'impotència.\nL'últim cop que vam avisar que les obres del pavelló es convertirien en un símil de les obres de l'escola de música va ser durant el ple de juliol de l'any 2008. I d'aquell avís ara plora la criatura. De fet, potser tens raó, aquell avís ha servit d'una cosa: avui no poden dir que no estaven avisats.\nEn la resta estem d'acord. Però com apuntava un dels anònims, ens agradi o no, això és el que el poble va voler. Per part nostra, seguirem treballant des de l'oposició amb voluntat d'arreglar les coses. Aquesta és la nostra feina fins al 2011.\n10 d’octubre, 2009 18:58\nUna petita correcció: L'equip de Govern NO va concocar a tots els grups municipals. Va convocar als grups municipals amb representació a l'Ajuntament.\nEt comento això perquè el PSC va presentar una instancia divendres 2 d'Octubre demanant precisament una reunió per tal de tenir aquesta informació.\nSegons ells divendres 9 d'Octbre tenien una reunió amb SIX i avui m'han comentat que aquesta setmana es reunirian amb nosaltres.\nEspero que hagis gaudit del pont!!!\n13 d’octubre, 2009 11:14\nS'enten els grups municipals amb representació, també hi poden haver-hi independents com jo mateix que voldria estar informat però al no tenir un carnet del PSC com ho faig? Vaig a l'ajuntament i dic que m'avisin perquè aniré en una nova llista independent a les properes eleccions?\n15 d’octubre, 2009 12:27\nNo vull entrar en polèmiques que no em corresponen (em refereixo al conflicte entre el PSC-PSOE de Viladecavalls i els regidors no adscrits), però si que vull fer un aclariment: tot i que el Grup Municipal del PSC-PSOE es va constituir formalment l'any 2007 tal com estipula el Reglament Orgànic Municipal de l'Ajuntament de Viladecavalls, actualment aquest Grup Municipal no disposa de representació al consistori.\nTal com estableix legislació vigent en matèria de règim local, només els regidors i regidores poden formar part dels òrgans col·legiats de l'Ajuntament de Viladecavalls (ple, comissions informatives, juntes de portaveus...). Donades les circumstàncies, el PSC-PSOE de Viladecavalls no disposa de regidors, per tant no té presència formal dins el consistori i no pot participar a cap òrgan col·legiat de l'Ajuntament.\nUna altra cosa ben diferent és que els partits polítics del poble es reuneixin o, almenys, sol·licitin reunir-se. Personalment, penso que és bo que hi hagi trobades entre els diferents partits per intercanviar opinions i punts de vista, o per tractar temes diversos que algun partit desconegui i vulgui aprofundir-hi. Penso que és molt millor això que anar a fer declaracions al diari acusant de manca de transparència a alguns partits que sempre han estat oberts al diàleg i a explicar el que faci falta. En el meu cas personal, aquest bloc n'és una bona mostra.\n15 d’octubre, 2009 14:02\nLluis, i què en diu el màxim responsable de tot això Sr. Griera regidor d´obres?\nI què en diu també del retràs del carrer Major?\n17 d’octubre, 2009 22:39\nPer saber què en diuen els actuals responsables, els hi haurem de preguntar. El proper ple ordinari serà un bon lloc per fer-ho, a veure si responen alguna cosa, o callen igual que ho feien els anteriors responsables.\n18 d’octubre, 2009 19:16


24. DE L’ESCOLA D’ESTUDIS ARTÍSTICS A L’AULA DE CULTURA | El barri de Santa Eulàlia. Elements per a una crònica\nA mitjans de l’any 1978, l’ajuntament accedia finalment a les peticions de les associacions de pares i mares del barri, així com de l’associació de veïns i habilitava com a Aula de Cultura l’edifici del carrer Anselm Clavé, 24, que havia estat successivament una fàbrica d’olis; una escola de primària; l’Escola d’Estudis Artístics i el Patronat Municipal de Cultura. Però, retrocedim alguns anys: El 1973 a l’ajuntament de l’Hospitalet se li va ocórrer idear una operació cultural de prestigi; que donés renom a la ciutat com a ciutat-mecenes de les arts i la cultura i que, sobretot, propiciés projecció exterior a l’Hospitalet.\nNomés casualment el projecte va aterrar a Santa Eulàlia. Es tractava de d’organitzar un centre, amb el nom d’Escola d’Estudis Artístics on s’impartirien cursos específics al més alt nivell de teatre, cinema, dansa o arts plàstiques, on s’irradiaria cultura a la resta de la ciutat de l’Hospitalet, deien. Tot plegat amb una forta inversió i, això era la part essencial, amb un planter de professors el més famosos possible, dirigits per una personalitat de la cultura com Ricard Salvat.\nDeixant de banda la feina de qualitat que es va poder dur a terme a l’Escola d’Estudis Artístics i la indubtable professionalitat dels ensenyants, allò que era realment reprovable era la resposta que l’ajuntament donava a la situació de ruïna cultural de l’Hospitalet, a la pràctica inexistència de centres cívics i culturals, a una taxa d’analfabetisme propera al 20 % (superior al 10 % a Santa Eulàlia); és a dir, crear un centre per a elits, amb una absoluta manca d’identificació amb el seu entorn, d’un pressupost molt elevat i pilotat per una personalitat de prestigi per a pública ostentació i vanitat dels dirigents municipals.\nL’Escola d’Estudis Artístics va durar molt poc. L’eufòria i les al·lucinacions de glòria d’un primer moment van contrastar amb la immediatament posterior mala administració i abandonament per part de l’ajuntament i la Ponència de cultura. El preu de la matrícula era elevat i gairebé tots els alumnes eren de fora de la ciutat. Tot això unit a les fortes despeses que produïa l’escola, va motivar enfrontaments i dures crítiques dins del propi ajuntament, especialment contra el regidor de cultura, que va haver de dimitir.\nEl balanç d’aquesta efímera Escola d’Estudis Artístics no va poder ser més desastrós. Havia estat un nou episodi lamentable, una altra broma que l’ajuntament franquista li feia a l’atònita ciutadania.\nL’Aula de Cultura de Santa Eulàlia va iniciar les seves activitats el curs 1978-1979. Ja en aquell moment funcionaven dues aules més a la ciutat de l’Hospitalet, als barris de Bellvitge i La Florida. L’Aula es definia com una entitat municipal al servei de la vida cultural del barri, com un lloc de reunió i de treball col·lectiu. S’estructurava en cursos bàsics de, per exemple, pintura i dibuix, música, ceràmica, llengua catalana o fotografia; i en grups de treball integrats per veïns i veïnes afeccionats al cinema, a la poesia, al teatre o a qualsevol altra disciplina.\nL’Aula estava conduïda per un director o directora, que estava assessorat per un consell de l’aula, compost per representants dels cursos i dels grups, a l’hora d’establir els programes d’actuació i de proposar noves perspectives de treball.\nEdifici de l’Aula de Cultura al carrer Anselm Clavé, 24\nCertament va costar un cert temps aconseguir que l’Aula de Cultura sintonitzés amb el barri i comencés a posar en marxa una dinàmica adequada d’acció cultural per a Santa Eulàlia. Fou des del 1981 que l’entitat municipal es consolida, amb l’esforç que es realitza per recuperar les festes populars del barri com el Carnestoltes i la Festa Major; a més, es van promocionar nous grups i cursos; s’utilitzà la imaginació i augmentaren les possibilitats d’expressió cultural i artística.\nLes aules de cultura del barris de l’Hospitalet que van intentar el redreçament cultural de la ciutat es transformaren en centres culturals municipals per decret. La denominació històrica d’aula de cultura, on s’havien empès projectes de redreçament de la ciutat en les primeres dècades de la democràcia, es va desestimar. I és que la memòria no és el fort ni d’aquesta ciutat, ni d’aquest país…


L'hostal Florida, de Casa i del Senat semblava ser un pas més a prop d'un acord per a la reforma de la Florida joc paisatge, com el segon dia de les negociacions tancat dijous.\n"Sabem que el temps s'està esgotant, per això hem volgut fer una serioses i substancials oferir al Senat", va dir el dimecres casino vora en definitiva texas holdem. Però estava clar des del primer moment hi ha una gana de compromís entre l'expansió feliç Senat i el joc-tímid Casa, basada en un desig de forjar per a l'estat un lucratiu pacte amb el Seminole tribu casino eden beach juan les pins. Sempre aconsegueix els seus dos casinos, el Senat està preparat per repensar el que figura com una concessió a la Seminole. Que significava l'acceptació de les Senat proposta per autoritzar "desacoblament" per a curses, que permeti a les pistes per oferir els jocs d'atzar sense haver d'acollida viure curses. Aquest va ser qualificada per un joc consultor com "la disputa de l'OK Corral", o almenys el que legisladors en diuen "pesat a aixecar," com dues cambres, totalment polaritzat en joc qüestions, que buscava la vaga a un acord abans del 5 de Maig de termini casino eden juan les pins. Encara hi ha molt a discutir sobre aquest ampli paquet de reformes, i el Senat clarament té la paella pel mànec en les negociacions nova franja llocs amb un lliure signe de benvinguda. La Casa seria acceptar aquest, sempre que la proposició va ser decidit pel públic referèndum, una condició que va ser rebutjada pel Senat, dijous.\nLa Casa, una mica sorprenent, també va acordar una ranura de casino basat en Miami-Comtat de miami-dade tot, una concessió a la Senat pla que seria autoritzar dos d'aquests casinos en l'estat nova franja llocs del regne unit cap aposta. Però mentre encara hi pot haver alguna manera per anar cap al consens, hi ha, sembla, com a mínim, per ser un veritable gana per aconseguir la feina feta abans del 5 de Maig. nova franja llocs amb un lliure inscriure's bonus regne unit.\nFins aquesta setmana, la Casa va ser la intenció d'un status quo enfocament, però el dimecres seu cap negociador, Representant José Félix Díaz, va manifestar que estava disposat a cedir wilton rancheria casino últimes notícies.\nnova franja llocs amb un lliure signe de benvinguda\nnova franja llocs del regne unit cap aposta\nnova franja llocs amb un lliure inscriure's bonus regne unit\nwilton rancheria casino últimes notícies\nSignals i slots qml c++\nNova franja llocs del regne unit 2021\nRanures de riqueses casino monedes lliure\nSuper 8 cursa màquina escurabutxaques\nLluna de plata casino de filadèlfia mississippi\nLuxy de pòquer texas holdem apk\nCuadro de perros jugando al pòquer\nSlots amb diners reals bo sense dipòsit\nPlata mustang casino twin peaks\nCom a informe de pòquer en línia en els guanys\nLes noves ranures de mohegan sun casino


El futbol entra al món NTF: Cromos digitals que valen fins a 400.000 euros, per Marisa Gil - Catalunya Ràdio\nGerard Piqué és un dels socis fundadors d'una de les grans empreses d'NFT de futbol (Sorare)\nEl futbol entra al món NTF: Cromos digitals que valen fins a 400.000 euros\nEls principals clubs del món ja tenen cromos digitals. El de Cristiano Ronaldo se subhasta a París per milers d'euros\nRedactora del "Popap"\n18/11/2021 - 13.38 Actualitzat 18/11/2021 - 17.31\nCol·leccionisme, futbol i blockchain. Tres conceptes ben diferents que s'aglutinen en una nova tendència digital: els NFT de futbol. El tradicional món dels cromos fa un pas endavant amb una nova manera de col·leccionar i jugar, la dels cromos virtuals.\nEn aquest cas, però, va més enllà d'un simple joc. Darrere les imatges digitals s'hi amaguen grans quantitats de diners. Hi ha qui defensa la pràctica, però també hi ha detractors que argumenten que aquesta tendència pot comportar la creació d'una bombolla especulativa per un art efímer i sense valor real.\nQuè és un NFT?\nNFT són les sigles de Non-Fungible Token. Es tracta d'imatges que tenen un codi digital que les fa úniques i exclusives, un codi que s'aconsegueix mitjançant tecnologia blockchain. El món de l'art i el de la música van ser els primers de pujar al carro dels NFT i ara també hi puja el futbol.\nPer tant, qualsevol actiu digital, tant si és un cromo, com un quadre, un mem, un gif o qualsevol altra imatge imaginable pot ser un NFT. L'única condició que ha de tenir és que estigui verificada per la tecnologia blockchain.\nL'especialista Nacho Hera explica com se sustenta aquest negoci:\n"Cada NFT té el seu número de sèrie que no és modificable, ni substituïble, i tampoc caduca. L'NFT és teu i de ningú més i, encara que no sigui tangible, el rendiment econòmic que en treus sí que ho és".\nCromos digitals en el món del futbol\nUna de les companyies més importants d'NFT de futbol és Sorare, fundada a París el 2019 per Nicolas Julia i Adrien Monfort, i amb socis inversors com els futbolistes Gerard Piqué i Antoine Griezmann.\nAra LaLiga, a Espanya, i la Bundesliga, a Alemanya, han firmat un contracte amb Sorare per emetre aquests cromos digitals, cosa que suposarà una nova via d'ingressos per als clubs. Així ho explica Nacho Heras, jugador de futbol professional i ambaixador de Sorare a Espanya:\n"L'objectiu és signar acords amb les 20 lligues més importants del món perquè és un projecte a llarg termini, no és una moda passatgera. Els clubs en sortiran beneficiats econòmicament i, a més, guanyaran visibilitat a tot el món".\nCom es juga amb aquests cromos?\nDe la mateixa manera que passa amb els cromos físics, els NFT de futbol són atractius perquè són finits i hi ha escassetat. Segons el tipus de futbolista, l'NFT pot ser únic (només un per temporada), superrar (10 còpies per temporada), rar (100 per temporada) o limitat (1.000 per temporada). I aquest és un punt clau per comprendre per què es poden arribar a pagar preus astronòmics per alguns d'ells, explica l'ambaixador de Sorare:\n"Es pot comprar un NFT per 4 o 5 euros i d'altres per milers"\nD'altra banda, apunta l'expert, també hi ha les revendes i la setmana passada es va subhastar a París l'NFT únic de Cristiano Ronaldo i se'n van pagar 400.000 euros\n Sorare (@Sorare) March 14, 2021\nA més a més, aquesta nova modelitat de joc va més enllà del col·lecionisme clàssic. Heras explica que, en aquest cas, els cromos serveixen per obtenir punts i generar beneficis econòmics:\n"Els jugadors, anomenats mànagers, fan alineacions d'equips amb cinc jugadors i, segons el rendiment que aquest jugadors tenen en els seus partits reals de futbol, s'obtindran més o menys punts i es tindrà més o menys benefici".\nNFT en altres esports?\nDe moment només hi ha cromos de jugadors de futbol, però en altres esports, com el bàsquet, el que es pot comprar i col·leccionar són jugades.\nÉs el cas de l'NBA Top Shots, un web que es dedica a vendre vídeos de jugades dels cracs de l'NBA.També són imatges digitals verificades amb blockchain i amb una tirada limitada i una de les més cares és una esmatxada de Lebron James que es va vendre per 208.000 dòlars.\nDades personals a través d'un QR: és segur el certificat Covid?\nCom evitar estafes aquest Black Friday\nNFTs de futbol, els cromos digitals. Fenomen fan, o especulació?\nEl bitcoin i les selfies de Gerard Piqué\nThe Tyets ja tenen un NFT. Què és això?


Haliart - Punt d'interès | RouteYou\nRouteYou » Wikipedia » Llocs d'interès » Haliart\nHaliart fou una antiga ciutat de Beòcia i una de les ciutats de la Lliga Beòcia. Segons la mitologia grega, fou fundada per Haliart, fill de Tersandre. Apareix anomenada al Catàleg de les naus, de la Ilíada, referit a una de les ciutats de Beòcia de les que va sortir el contingent dels beocis que es dirigiren cap a Troia. Estava situada en un turó connectat amb els estreps meridionals del mont Leibetri, a la riba sud del llac Copais, prop dels rius Permesos i Olmeu, que feien el seu curs al voltant del mont Helicó, sense arribar al llac Copais.\nFou incendiada per l'exèrcit aquemènida de Xerxes I durant l'expedició contra Grècia de l'any 480 aC, durant la qual Haliart fou l'única ciutat beòcia que va romandre aliada d'Atenes. Anys després, en la Guerra del Peloponès fou una de les ciutats beòcies que lluitaren contra els atenesos, l'any 424 aC, en la Batalla de Deli.\nL'any 395 aC estava unida amb Coronea i Levàdia formant un dels districtes que subministrava magistrats a la Lliga Beòcia. Entre les tres ciutats proporcionaven un beotarca. A Haliart tingué lloc la batalla d'Haliart el 395 aC entre els lacedemonis comandats per Lisandre, d'una banda, i els tebans i atenesos, d'una altra. Lisandre va morir en l'atac contra la muralla d'Haliart, quan els seus defensors feren una sortida.


Tallers de gener dels Nens del Vendrell - Nens del Vendrell\nDesprés de l’éxit de l'Assaig Solidari, els Nens duran a terme, com cada any, els tallers de preparació d'inici de temporada. Els Nous Tallers dels Nens del Vendrell s’iniciaran el divendres 27 de gener i acabaran el 17 de febrer.\nEls nous tallers comptaran amb dues parts.\nLa primera part, que es durà a terme cada divendres de 20:30 h a 21:30 h, servirà per guanyar eines complementàries per tal de millorar com a castellers i com a colla.\nLa segona part, de 21:30 h a 22:30 h, servirà per començar a rodar estructures i aconseguir guanyar coneixement tècnic.\nA més, aquesta edició de tallers compta amb un espai destinat a la canalla. Cada divendres a les 20:00 h es realitzaran activitats perquè treballin tant la tècnica bàsica com les eines complementàries adaptades a les seves necessitats.\nAixí doncs, en aquest inici de temporada els Nens podran assistir a quatre tallers. La primera dinàmica consistirà en una iniciació al Pilates aplicada als castellers. Aquest taller permetrà millorar la respiració, prevenir les lesions, corregir la postura i millorar l’elasticitat. A aquesta tipologia de taller s’hi afegiran exercicis de treball cooperatiu per tal d’aprendre a treballar en equip.\nSeguidament, es treballaran rutines d’escalfament. Depenent de les necessitats com a castellers, aprendran una rutina o altra que els permetrà preparar-se per afrontar els assajos al 100%, prevenir lesions i millorar físicament. A més, per tal de guanyar eines per afrontar mentalment les diferents situacions de la temporada, es realitzaran un seguit d’exercicis de visualització.\nAmb aquesta nova edició de tallers els de Pere Rovira s’han marcat l’objectiu de créixer qualitativament. És important saber què estan fent, perquè i com, per tal d’aconseguir guanyar eines complementàries que els ajudin a ser millors castellers tant individualment com col·lectivament.\nYour ticket for: Tallers de gener dels Nens del Vendrell